22 באוגוסט, 2018

**לכבוד**

**חברי האגודה החקלאית – כפר ברוך**

**הנידון – חלוקת אדמות לעונה 2018-2019**

שלום רב,

בישיבת ועד הנהלה שהתקיימה ביום ג' 21/08/2018 נידון בהרחבה נושא חלוקת האדמות החל מעונה 2018-2019, להלן ההחלטות שהתקבלו:

1. זכות לעיבוד אדמה לכל חבר הינה 40 דונם. (עפ"י מדידה חדשה של סך הדונמים לעיבוד במושב).
2. המחיר לדונם אדמה לעיבוד יעלה ל-180 ש" לפני מע"מ.
3. החשבונית תצא על חשבון משכיר האדמה בלבד (חברים שאין להם עוסק מורשה – לא יוכלו להזדכות על מע"מ ויקחו בחשבון כי מחיר דונם אדמה יהיה 210 ₪ ).
4. בגין אי שימוש באדמות יקבל כל חבר 3,700 ₪ לשנה.
5. החכרה תהיה ל-10 שנים עם אופציה להארכה בכפוף לחתימה על הסכם מול האגודה.
6. במידה ותוקצה אדמה מעובדת, יצטרך מבקש האדמה לשלם בעבור עלות עיבוד השטח.
7. יצויין כי כלל משתמשי האדמות חייבים לשלם את התשלומים הנדרשים בגין חובות מים, אדמה ותשלום לרמ"י (רשות מקרקעי ישראל).
8. חל איסור מוחלט להשכיר את האדמות לגורמים חיצוניים. במידה וימצאו כאלה, האגודה מחוייבת לדווח למפקח ברמ"י.

**המעוניינים לעבד אדמה ולא עיבדו עד היום, יגישו בקשה בכתב למזכירות עד לתאריך 05/09/2018.**

**בין התאריכים 26.8.18-30.08.18 המזכירות סגורה, ניתן להשאיר במעטפה סגורה בתיבה הלבנה שנמצאת מחוץ למזכירות.**

בכל שאלה או הבהרה ניתן לפנות לאבי שדה בטל' 052-2531772

**בכבוד רב,**

**ועד הנהלת אגודה חקלאית כפר ברוך**

הודעה תפורסם על גבי לוחות המודעות במושב, באתר במושב, בהודעת בנייד, ובתאי הדואר.\*